[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii









        Bucureşti, 23.06.2004









         Nr.23/179/2002

BIROUL PERMANENT 

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul suplimentar asupra propunerii legislative privind înlocuirea sau transformarea motoarelor Diesel poluante aflate în funcţiune cu motoare Euro 2 sau Euro 3 pentru autocamioane, autobuze, autocare, autobasculante şi autotractoare aflate în circulaţie, a domnului deputat Constantin Niţă, primită cu nr.P.L.-271 din 23 septembrie 2002.



În raport de obiectul de reglementare şi conţinutul său, propunerea legislativă face parte din categoria legilor ordinare.

PREŞEDINTE,

István Antal

RAPORT  SUPLIMENTAR

asupra propunerii legislative privind înlocuirea sau transformarea motoarelor Diesel poluante aflate în funcţiune cu motoare Euro 2 sau 

Euro 3 pentru autocamioane, autobuze, autocare, autobasculante 

şi autotractoare aflate în circulaţie


În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.271 din 23 septembrie 2003, pentru avizare şi dezbatere în fond, cu propunerea legislativă privind înlocuirea sau transformarea motoarelor Diesel poluante aflate în funcţiune cu motoare Euro 2 sau Euro 3 pentru autocamioane, autobuze, autocare, autobasculante şi autotractoare aflate în circulaţie, a domnului deputat Constantin Niţă, primită cu nr.P.L.271 din 23 septembrie 2002.



Prin acest proiect, iniţiatorul propune înlocuirea motoarelor poluante aflate pe autovehiculele în funcţiune cu motoare nepoluante, în vederea protejării mediului şi în conformitate cu directivele Uniunii Europene privind limitarea emisiilor poluante.



În raport de obiectul de reglementare şi conţinutul său, propunerea legislativă face parte din categoria legilor ordinare.



Propunerea legislativă a fost avizată favorabil de Consiliul Legislativ, cu nr.1196 din 17 septembrie2002.



Guvernul României, cu actul nr.3888/MRP/26.07.2002 - 1862/dpsg/24.07.2002, a comunicat că nu susţine această propunere legislativă, întrucât este tehnic imposibil să fie înlocuite motoarele la cele peste 550.000 autovehicule până la sfârşitul anului 2005.


Comisia pentru buget, finanţe şi bănci, cu actul nr.466/01.10.2002, propune respingerea propunerii legislative.



Examinarea proiectului de lege a avut lor în mai multe şedinţe ale comisiei.



La şedinţa comisiei, din data de 24 septembrie 2003, au participat specialişti din cadrul Ministerului Transporturilor, Construcţiilor şi Turismului sub conducerea domnului secretar de stat Traian Panait. Specialiştii din Ministerul Transporturilor, Construcţiilor şi Turismului au menţionat că proiectul nu poate fi realizat atât din punct de vedere tehnic cât şi, mai ales, din punct de vedere al costurilor estimate la circa 4,6 miliarde USD.



La lucrările comisiei au participat 23 de deputaţi din totalul de 25 de deputaţi membri ai comisiei.



Raportul comisiei a fost adoptat în unanimitate.



Având în vedere cele prezentate, membrii Comisiei pentru industrii şi servicii au hotărât să propună plenului Camerei Deputaţilor, respingerea propunerii legislative.



În şedinţa din 23 octombrie 2003, plenul Camerei Deputaţilor a hotărât să înapoieze la comisie propunerea legislativă, pentru o nouă dezbatere.



Reexaminarea proiectului de lege a avut loc în şedinţa comisiei din data de 22 iunie 2004.



La lucrările comisiei au participat 20 deputaţi din totalul de 25 de deputaţi membri ai comisiei.



În urma dezbaterilor, membrii comisiei au hotărât, în unanimitate, menţinerea punctului de vedere privind respingerea propunerii legislative, conform raportului înaintat cu nr.23/179/2002 din 25 septembrie 2003.

PREŞEDINTE,

István Antal

Expert,

Daniel Bădina

